stanford-oval/wikipedia huggingface dataset:
Karen Young (kanadalainen laulaja)

Karen Elizabeth Young (s. 19. kesäkuuta 1951 Montreal) on kanadalainen laulaja, lauluntekijä, kitaristi ja lyömäsoittaja.
Young varttui Quebecin provinssin Hudsonissa, aloitti kitaransoiton 14-vuotiaana ja teki pienen folkhitin "Garden of Ursh" (Reprise Records) 19-vuotiaana. Hän perusti vuonna 1975 Bug Alley Bandin, joka aluksi oli folktrio, mutta siirtyi sitten jazziin. Kokoonpanon pääpaikkana oli Montreal sen hajoamisvuoteen 1979 saakka. Kokoonpanoon kuuluivat Karen Egan -nimellä esiintyneen Youngin ohella Mike Pinsonneault, Steve Cole ja David Thompson, sittemmin myös laulaja Liz Tansey. Yhtye palasi yhteen konsertoidakseen festivaalin yhteydessä Kaliforniassa vuonna 1981.
Young opiskeli laulamista Jane Ellisonin johdolla.
Bug Alley Band -uransa jälkeen Young jatkoi työskentelyään muissa kokoonpanoissa. Hän niitti mainetta yhteistyöllään basisti Michel Donaton kanssa. Yhdessä kaksikko voitti Félix-palkinnon vuonna 1988 vuoden jazzalbumista. Kaksikko myös kiersi Yhdistyneessä kuningaskunnassa ja Ranskassa. Young on opettanut Montrealin yliopistossa.
Young on kuoronjohtaja Berkley E. Chadwickin sisaruksen lapsenlapsi.
Karelia-sarja

Karelia-sarja on Jean Sibeliuksen 1893 säveltämä orkesterisarja, joka on koostettu samannimisestä kuvaelmamusiikista.
Viipurilainen osakunta tilasi Sibeliukselta keväällä 1893 musiikin Karjalan historiaa käsittelevään kuvaelmasarjaan. Sibelius kiinnostui tehtävästä, koska oli sävelmänkeruumatkallaan tutustunut rajaseudun elämän runollisiin piirteisiin ja koska historia ja myytit kiehtoivat häntä. Karelia-musiikin ensiesitys oli 13. marraskuuta 1893, ja säveltäjä johti itse orkesteria.
Karelia-sarjaan Sibelius valitsi kuvaelmamusiikista kolmannen kuvaelman Intermezzon, neljännen kuvaelman Balladin ja Alla marcian Pontus de la Gardie -kuvaelmasta. Sarjasta tuli yleisön suosikki kotimaassa ja vähitellen myös ulkomailla. Kapellimestari Henry Wood, joka johti teoksen Lontoossa jo 1906, vertasi sarjaa Pähkinänsärkijään ja Peer Gyntiin. Toisaalta Karelia-sarja tuotti Sibeliukselle haitallistakin mainetta kevyiden teosten säveltäjänä.
Intermezzo alkaa torvifanfaareilla ja jatkuu pauhaavana ritarimarssina, jonka aikana kuvaelmassa metsästäjät toivat veroturkiksia liettualaiselle ruhtinaalle. Balladi kuvaa kuningas Kaarle Knutinpoikaa valtaistuimelta syöstynä kuuntelemassa laulajaa Viipurin linnassa. Musiikissa on skandinaavisen balladin sävyä ja keskiaikaisen tarun tunnelmaa. Alla marcia taistelunhaluisine sivuteemoineen, ahtokulkuineen ja täyteläisine soitinnuksineen huipentaa sarjan.
Aiheesta muualla

Kalevi Aho: Jean Sibeliuksen Karelia-musiikin rekonstruktionti ja täydentäminen. Fimic.
Kansalaisliberaalinen liitto

| Kansalaisliberaalinen liitto> Građansko-liberalni savez |
| --- | --- |
  
  
Perustettu:  9. heinäkuuta 2017
Johto:   Anka Mrak-Taritaš (pj.) 
Ideologia:   liberalismi  sosiaaliliberalismi  EU-myönteisyys 
Poliittinen kirjo:  keskusta-vasemmisto
Värit:  vaaleansininen
Sabor:  1 / 151
Europarlamentti:  0 / 12
Kansainväliset jäsenyydet:  – ALDE (liitännäisjäsen)
Kotisivu:  glas.com.hr
Infobox OKNimi-testi OK: 
Kansalaisliberaalinen liitto (kroatiaksi Građansko-liberalni savez, lyh. Glas) on kroatilainen sosiaaliliberaali puolue.
Historia

Puolue syntyi, kun sen puheenjohtaja Anka Mrak-Taritaš ja kolme muuta kansanedustajaa loikkasivat HNS-puolueesta, kun se päätti tukea hallituspuolue Kroatian demokraattista liittoa. Neljän edustajan voimin uudesta puoleesta tuli Kroatian parlamentin 5. suurin puolue.
Ideologia ja näkemyksiä

Puheenjohtaja Taritaš määrittelee puolueen keskusta-vasemmistolaiseksi, progressiiviseksi ja liberaaliksi. Tärkeitä arvoja ovat yksilönvapaus ja vakaa yhteiskunta..
Glas kannattaa muun muassa:
Äänestysikärajan laskemista 16 ikävuoteen paikallisvaaleissa.
Seksuaali- ja sukupuolivähemmistöjen oikeuksien parantamista.
Sekularismia
Hajautuspolitiikkaa
Kathellen Sousa

Kathellen Sousa vuonna 2019.
Kathellen Sousa Feitoza, taiteilijanimeltään Kathellen (s. 26. huhtikuuta 1996) on brasilialainen jalkapalloilija. Hän on pelipaikaltaan puolustaja. Hän on pelannut Brasilian naisten maajoukkueessa vuoden 2019 MM-kilpailujen päättyessä kahdeksan maaottelua. MM-kilpailuissa hän pelasi avauskokoonpanossa Brasilian kaikissa neljässä ottelussa. Ensimmäisen naisten maaottelunsa hän pelasi vuonna 2018.
Kathellen edustaa seuratasolla italialaista Internazionalea, johon hän siirtyi vuonna 2020 ranskalaisesta Girondins de Bordeaux'sta.
Kei Yasuda

Kei Yasuda (jap. 保田 圭, Yasuda Kei; s. 6. joulukuuta 1980 Futtsu, Chiba) on japanilainen poplaulaja ja idoli. Hän liittyi vuonna 1998 Hello! Project -kollektiiviin kuuluvaan Morning Musume -yhtyeeseen toisen sukupolven jäsenenä yhdessä Mari Yaguchin ja Sayaka Ichiin kanssa. Morning Musumessa hän toimi Petitmoni-alaryhmässä ja myöhemmin yhtyeen varajohtajana.
”Valmistuttuaan” eli lähdettyään Morning Musumesta vuonna 2003 Yasuda jatkoi soolouralla Hello! Projectin yhteydessä.
Kashmirinnakkeli

| Kashmirinnakkeli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Nakkelit Sittidae
Suku::  Nakkelit Sitta
Laji::  cashmirensis
Kaksiosainen nimi
 Sitta cashmirensis  Brooks, 1871 
Katso myös
   Kashmirinnakkeli Wikispeciesissä   Kashmirinnakkeli Commonsissa 
Infobox OKNimi-testi OKIUCN-testi OK: 
Kashmirinnakkeli (Sitta cashmirensis) on nakkelien heimoon kuuluva varpuslintu.
Levinneisyys

Kashmirinnakkelia tavataan Afganistanissa, Intiassa, Nepalissa ja Pakistanissa. Lajin on raportoitu olevan yleinen itäisessä Afganistanissa, Pakistanissa ja Luoteis-Intiassa sekä melko yleinen Nepalissa. Se on luokiteltu elinvoimaiseksi.
Morogoro

| Morogoro |
| --- | --- |

 Morogoro
 Koordinaatit: 6°49′S, 37°40′E 
Valtio:   Tansania
Alue:  Morogoron alue
Hallinto:  
 – Kaupunginjohtaja:  Romanus Ishengoma
Pinta-ala:  
 – Kokonaispinta-ala:  260 km²
Väkiluku (2012):  315 866
Aikavyöhyke:  UTC+3
Lempinimi::  Mji kasoro bahari (Kaupunki, jolta uupuu meri)
 
 www.morogoro.go.tz 
Infobox OKVirheellinen NIMI-arvo: 
Morogoro on kaupunki Tansaniassa. Vuonna 2012 siellä oli 315 866 asukasta.
Morogoro sijaitsee maan eteläisellä ylänköalueella Uluguru-vuorten juurella, 190 kilometriä Dar es Salaamista länteen. Uluguru-vuoret nousevat noin 2000 metrin korkeuteen merenpinnasta, kun taas kaupunki sijaitsee noin 500-600 metrin korkeudessa.
Morogoron kaupungin nimi liittyy kiinteästi Uluguru-vuoriin, sillä swahilissa sekä useimmissa paikallisissa kielissä äänteet l ja r ovat synonyymejä. Myös äänteet u ja o lausutaan lähes samalla tavalla. Uluguru on lugurun kieltä ja tarkoittaa suurta vuorta.
Morogoro on Morogoron läänin pääkaupunki.
Historia

Morogoron kaupungin olemassaolo juontaa sen keskeisestä sijainnista liikenteellisissä solmukohdissa, joiden merkitys ajoittuu ennen arabien saapumista Itä-Afrikkaan. 1800-luvulla paikalliset päälliköt muodostivat omia valtioitaan melko mielivaltaisesti Tanganjikan alueella. Yksi näistä päälliköistä oli Kisabengo, joka johti karanneiden orjien ryhmää saavuttaen vaikutusvaltaa valtaamalla maata ja kaappaamalla naapuriheimojen jäseniä. Kisabengon valtaama alue sijaitsi tärkeän karavaanireitin varrella rannikolta suurille järville. Hänen hallintoalueensa pääkaupungista Simbamwennistä (Leijonakuninkaasta), joka sijaitsi nykyisen Morogoron kaupungin liepeillä, tuli tärkeä tukikohta kauppiaille.
Henry Morton Stanley vieraili Simbamwennissä vuonna 1871, retkellään löytääkseen David Livingstonen. Stanley saapui kaupunkiin, jota hän kuvaili "muuritetuksi kaupungiksi Uruguru-vuorten länsijuurella, jonka runsaan kaunis laakso sai vetensä kahdesta joesta ja useasta kristallinkirkkaasta lähteestä, jotka aamukaste tislasi ja pilvien korkeudet rikasti". Stanley arveli väkiluvun olleen tuolloin noin 5000. Stanley oli vaikuttunut kaupungin kiinteästä kivilinnoituksesta ja torneista.
Vuosina 1885–1919 Tanganjika oli Saksan Itä-Afrikaksi kutsuttu siirtomaa. Saksalaiset muuttivat Morogoron armeijan tukikohdaksi käyttäen sitä joukkojen sijoituspaikkana vallatessaan Tanganjikaa ja kukistaessaan Abushiri- ja Maji Maji-kapinoita.
Morogorosta tuli kuuluisa Etelä-Afrikassa vuosina 1979–1989, jolloin siellä toimi kaksi Afrikan kansalliskongressin oppilaitosta; Solomon Mahlangu Freedom College(SOMAFCO) Mazimbun alueella ja ANC Development Center Dakawan alueella. Oppilaitokset toimivat keskuksina etelä-afrikkalaisille poliittisille pakolaisille. Laitosten toimintaan kuului muun muassa esikouluopetus, peruskouluopetus ja aikuiskoulutus sekä Afrikan kansalliskongressin aseellisen siiven, Umkhonto we Sizwen, taistelukoulutus. Oppilaitosten sijainnilla Morogorossa oli huomattava vaikutus väestöön. Mazimbun alueella syntyi oppilaitoksen vaikutuksesta Kiswa-Zuluksi kutsuttu murre, joka yhdisteli swahilia ja zulua.
Historia > Asukasmäärän kehitys

| Vuosi | Asukkaita |
| --- | --- |
1948: 8 200
1972: 33 000
1978: 60 782
1988: 117 760
2002: 209 058
2012: 315 866
Lähteet:
Ilmasto

Morogorossa on trooppinen ilmasto ja vuosittainen keskilämpötila on noin +25 °C. Joulukuusta maaliskuuhun on kuuma- ja kuivakausi ja huhtikuusta toukokuuhun varsinainen sadekausi. Sateet tulevat yleensä voimakkaina ryöppyinä iltapäivisin ja iltaisin. Kesäkuusta lokakuuhun on kylmä- ja kuivakausi. Lyhyet sateet tulevat yleisimmin marraskuussa, juuri ennen kuin lämpötilat alkavat jälleen nousta kesää kohti.
| Sää - Morogoro> Kuukausi | Sää - Morogoro> Tammi | Sää - Morogoro> Helmi | Sää - Morogoro> Maalis | Sää - Morogoro> Huhti | Sää - Morogoro> Touko | Sää - Morogoro> Kesä | Sää - Morogoro> Heinä | Sää - Morogoro> Elo | Sää - Morogoro> Syys | Sää - Morogoro> Loka | Sää - Morogoro> Marras | Sää - Morogoro> Joulu | Sää - Morogoro> Vuosi |
| --- | --- | --- | --- | --- | --- | --- | --- | --- | --- | --- | --- | --- | --- |
| Keskimääräinen korkea °C | 31 | 31 | 31 | 29 | 28 | 27 | 27 | 28 | 29 | 31 | 32 | 31 | 30 |
| Keskimääräinen matala °C | 20 | 21 | 20 | 20 | 18 | 16 | 15 | 15 | 16 | 17 | 19 | 20 | 18 |
| Sademäärä mm | 90 | 90 | 170 | 200 | 100 | 20 | 10 | 0 | 10 | 20 | 50 | 70 | 830 |
Lähde: Weatherbase.com
Arkkitehtuuri

Morogoron keskustassa on paljon 1900-luvun alkupuoliskolle ajoittuvaa kolonialistista saksalaista arkkitehtuuria.
Noin 65 prosenttia Morogoron asukkaista asuu kaavoittamattomalla alueella.
Rakennusten katot on yleisimmin tehty aaltopellistä ja ruohosta, lattiat sementistä ja savesta. Seinissä on käytetty savea, aurinkokuivattuja tiiliä ja uunissa paistettuja tiiliä. Noin 13 %:ssa Morogoron kotitalouksista on sähkö.
Arkkitehtuuri > Kaupunginosat

Morogoro jakaantuu kahdeksaantoista kaupunginosaan, joita ovat Sabasaba, Uwanja/Taifa, Uwanja/ndege, Mji mpya, Kingo, Mji mkuu, Suhir area, Mafiga, Mwembesongo, Kichangani, Kilakala, Boma, Mbuyuni, Mazimbu, Mlimani, Kingolwira, Bigwa ja Kihonda.
Väkiluvultaan suurimmat kaupunginosat ovat Mazimbu, Mwembesongo ja Mafiga. Noin yksi neljäsosa Morogoron asukkaista elää Mazimbun alueella.
Väestö

Morogoron alueen suurin etninen ja kielellinen ryhmä on luguru. Lugurut puhuvat luguru-nimistä bantukieltä ja heitä arvellaan olevan Tansaniassa noin 692 000. Luguru on matriarkaalinen heimo.
Valtaosa väestöstä Morogoron alueella on muslimeja, mutta alueella on myös merkittävä vähemmistö kristittyjä ja hinduja.
Palvelut > Koulutus

Kaupungissa toimii Sokoinen maatalousyliopisto  sekä islamilainen korkeakoulu, Muslim University of Morogoro.
Morogorossa sijaitsee yksityinen, englanninkielinen ala- ja yläaste, Morogoro International School.
Morogoron kaupungissa on yhteensä 60 ala-astetta.
Palvelut > Kirjastopalvelut

Kaupunginkirjasto sijaitsee Old Dar es Salaam Roadin varrella, lähellä pääpostia.
Palvelut > Terveydenhuolto

Morogorossa toimii Morogoron lääninsairaala, joka on alueen suurin. Morogorossa toimii myös kaksi yksityistä sairaalaa: Aga Khan Clinic ja Shalom Mazimbu Clinic. Morogorossa on 3 terveyskeskusta.
Palvelut > Hallinto ja päätöksenteko

Morogoron kaupunginjohtajana toimii Romanus Ishengoma. Kaupunki jakautuu 19 hallinnolliseen osastoon, joista jokaisesta valitaan edustaja kaupunginvaltuustoon. Kaupunginvaltuustossa on 24 jäsentä, joista 19 on valittu äänestyksessä ja 5 naisedustajaa on valinnut hallitseva puolue. Tanzanian parlamentissa on neljä edustajaa Morogoron vaalipiiristä.
Palvelut > Liikenne

Morogorossa sijaitsee valtiollisen rautatien, Tanzania Railwaysin juna-asema. Morogoron bussiterminaalista on yhteydet valtaosaan Itä-Afrikan maista. Morogorossa sijaitsee Kihondan lentokenttä, mutta sen kautta ei tällä hetkellä liikennöidä reittilentoja. Kaupungin julkisesta liikenteestä vastaavat daladaloiksi kutsutut minibussit.
Palvelut > Liikenne > Välimatkat

Välimatkat on esitetty linnuntietä.
Arushaan 399 km
Bagamoyoon 143 km
Dar es Salaamiin 177 km
Dodomaan 225 km
Iringaan 241 km
Katumbaan 521 km
Kigomaan 915 km
Kilosaan 76 km
Mbeyaan 519 km
Moshiin 387 km
Musomaan 730 km
Mtwaraan 473 km
Mwanzaan 712 km
Sansibariin 184 km
Shinyangaan 585 km
Songeaan 484 km
Sumbawangaan 679 km
Taboraan 574 km
Tangaan 251 km
Ushiromboon 732 km
Nähtävyydet

Morning side on Uluguru-vuorten aamuauringon puoleinen rinne, jolta on näyttävä näköala Morogoroon.
Bahati Camp on partiolaisten keskus lähellä pormestarin taloa. Keskus on rakennettu joen uomaan, jonne vuorilta virtaava vesi on muodostanut näyttäviä kivimuodostelmia.
Rock Garden on kivipuutarha, joka sijaitsee muutaman kilometrin etäisyydellä Morogoro Hotellilta vuorille päin.
Elinkeinoelämä

Morogoro on yksi Tansanian merkittävimmistä maatalouskaupungeista. Morogorossa viljellään muun muassa riisiä, durraa, papuja, herneitä, kassavaa, bataattia, maissia, vihanneksia, kahvia, banaaneja sekä muita hedelmiä. Morogorossa viljellään myös teollistuneesti sisaliaa ja tupakkaa. Morogoron tupakkatehdas on maan suurin.
Morogorossa toimii muun muassa seuraavat teollisuuden yritykset:
Morogoro Tanneries, Morogoro Canvas Mills, Morogoro Sisal Bags Company, T&G Shoes Company, Morogoro Ceramics, Morogoro Polyester Mills, Morogoro Leather Goods Company, Abood Soap Industries, Morogoro Seed Oil Mills, Tanzania Tobacco Processing Company ja Morogoro Plastics.
Turismi on melko vähäistä Morogorossa, mutta Morogoron alueella sijaitseva, vuonna 1964 perustettu ja pinta-alaltaan 3 230 km² laaja Mikumin kansallispuisto houkuttelee kävijöitä myös Morogoron kaupunkiin.
Media > Radio

Morogorossa kuuluu muun muassa seuraavat radiokanavat: Radio Abood, Radio Tanzania, Radio Free
Africa, Radio One, Radio Okoa ja Radio Ukweli.
Media > Televisio

Valtakunnallisten televisiokanavien lisäksi Morogorossa näkyy Television ya Taifa, Independent
Television, Agape Television Net Work, Abood Television, SUATV ja Channel Ten.
Kulttuuri ja urheilu > Musiikki

Tunnetuimpia Morogorosta kotoisin olevia muusikoita ja yhtyeitä ovat Mbaraka Mwinshehe & Morogoro Jazz Band, Salum Abdullah & Cuban Marimba Jazz Band sekä rap-artisti Afande Sele.
Kulttuuri ja urheilu > Tapahtumat

Morogoron ehkä tunnetuin kulttuuritapahtuma on Nane Nane, joka on maanviljelijöiden päivä 8.8. Tänä jokavuotisena juhlapäivänä järjestetään suuret markkinat, joilla esitellään muun muassa maanviljelystä ja markkinoille tulleita uusia tuotteita. Juhlapäivänä järjestetään useita konsertteja, joissa esiintyy maan kuuluisimpia muusikoita sekä toisinaan ulkomaisia esiintyjiä.
Kulttuuri ja urheilu > Jalkapallo

Tansanian ylimmässä jalkapallosarjassa, Vodacom Premium Leaguessa, Morogoroa edustaa joukkue Mtibwa Sugar.
Morogorossa sijaitsee vuonna 1978 rakennettu monikäyttöinen areena Jamhuri Stadium, jonka katsojakapasiteetti on 25 000.
Kulttuuri ja urheilu > Golf

Morogorossa sijaitsee yhdeksän reiän golfkenttä Morogoro Golf Club.
Ystävyyskaupungit

Morogoro on ollut Vaasan ystävyyskaupunki vuodesta 1988. Muita ystävyyskaupunkeja ovat Linköping Ruotsissa ja Milwaukee Yhdysvalloissa.
Aiheesta muualla

Matkaopas aiheesta Morogoro Wikimatkoissa
Kuvia tai muita tiedostoja aiheesta Morogoro Wikimedia Commonsissa
Morogoron kylää, kuva otettu aikavälillä 1906-1918
Wanjema-Ngoma esiintyy Bernhard Dernburgin vierailulla Morogossa vuonna 1907
Morogoron daladala-asema
Vesiputous Bahati Campissä
Sisal plantaasi Morogoron liepeillä. Taustalla Uluguru-vuori.
Jääpallon SM-sarja 1958

| SM-sarja 1957–1958 |
| --- | --- |
Joukkueiden määrä:  10
Sarjajärjestelmä:  Yksinkertainen sarja
Mestari:  KUV
Toinen sija:  OPS
Kolmas sija:  Veiterä
Pudonneet joukkueet:  Tarmo ja VPS
Paras maalintekijä:  Kauko Korpela,KUV ja Esko Pastinen, Veiterä (19)
Alempi sarjataso:  Suomensarja
  ← 1957 :  1959 → 
Jääpallon Suomen mestaruus kaudella 1957-1958 ratkaistiin yksinkertaisessa sarjassa. Käpylän Urheilu-Veikot voitti mestaruuden. Mestaruus oli KUV:n ensimmäinen. Edellisen kerran helsinkiläisjoukkue oli voittanut mestaruuden 14 vuotta aiemmin.
Mestaruussarja > Sarjataulukko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Käpylän Urheilu-Veikot | 9 | 8 | 0 | 1 | 54–19 | 16 |
| Oulun Palloseura | 9 | 7 | 0 | 2 | 56–30 | 14 |
| Lappeenrannan Veiterä | 9 | 6 | 2 | 1 | 46–21 | 14 |
| Warkauden Pallo -35 | 9 | 5 | 1 | 3 | 34–23 | 11 |
| Mikkelin Palloilijat | 9 | 5 | 0 | 4 | 46–40 | 10 |
| Oulun Luistinseura | 9 | 4 | 1 | 4 | 31–41 | 9 |
| Veitsiluodon Vastus | 9 | 3 | 1 | 5 | 25–33 | 7 |
| Vaasan IFK | 9 | 2 | 1 | 5 | 29–44 | 5 |
| Oulun Tarmo | 9 | 1 | 0 | 8 | 17–47 | 2 |
| Vaasan Palloseura | 9 | 1 | 0 | 8 | 17–59 | 2 |
Mestaruussarja > Ottelut

| Joukkue | KUV | OPS | LV | WP35 | MP | OLS | VV | VIFK | OTa | VPS |
| --- | --- | --- | --- | --- | --- | --- | --- | --- | --- | --- |
| Käpylän Urheilu-Veikot |  |  | 2-3 | 4-0 | 6-2 |  |  | 7-2 | 6-1 |  |
| Oulun Palloseura | 1-5 |  | 7-3 |  |  | 8-2 |  | 11-2 |  |  |
| Lappeenrannan Veiterä |  |  |  | 3-3 | 7-2 | 5-1 |  |  | 6-0 | 11-0 |
| Warkauden Pallo -35 |  | 5-2 |  |  | 7-2 |  |  | 4-2 | 8-3 | 5-2 |
| Mikkelin Palloilijat |  | 5-8 |  |  |  | 10-2 | 5-3 | 7-6 |  |  |
| Oulun Luistinseura | 4-7 |  |  | 2-1 |  |  |  |  | 4-3 | 8-1 |
| Veitsiluodon Vastus | 2-9 | 2-6 | 2-4 | 3-1 |  | 4-4 |  |  |  |  |
| Vaasan IFK |  |  | 4-4 |  |  | 2-4 | 0-4 |  | 4-2 |  |
| Oulun Tarmo |  | 2-6 |  |  | 1-7 |  | 3-2 |  |  | 2-4 |
| Vaasan Palloseura | 4-8 | 4-9 |  |  | 0-6 |  | 1-3 | 1-7 |  |  |
Tarmo ja VPS putosivat sarjasta. Tilalle Suomensarjasta nousivat Helsingin IFK ja Kouvolan Urheilijain Palloilijat.
Suomen-mestarit

KUV: Ohto Uotinen, Olavi Varma, Kai Ström, Nils Månsson, Matti Niemi, Lauri Martti, Kauko Korpela, Tauno Timoska, Reijo Rihtamo, Pentti Jokinen, Tapio Hovi, Kurt Tuulamo, Veikko Laurikainen, Väinö Sampo ja Antti Einiö valmentaja: Yrjö Sotiola.
Kareem Abdul-Jabbar

| Kareem Abdul-Jabbar |
| --- | --- |
 Kareem Abdul-Jabbar vuonna 2014
Henkilötiedot
Koko nimi:  alkup. Ferdinand Lewis Alcindor jr.
Syntynyt: 16. huhtikuuta 1947 (ikä 77) New York City, New York
Kansalaisuus:   Yhdysvallat
Koripalloilija
Pelipaikka:  Sentteri
Pituus:  218 cm
Paino:  102 kg
NBA-varaus:  1. varaus, 1969 Milwaukee Bucks
Pelaajaura
Yliopistojoukkueet
1966–1969:  UCLA
Seurajoukkueet
1969–1975 1975–1989:  Milwaukee Bucks Los Angeles Lakers
Aiheesta muualla
kareemabduljabbar.com
Kareem Abdul-Jabbar (alkup. nimeltään Ferdinand Lewis Alcindor, Jr., s. 16. huhtikuuta 1947) on yhdysvaltalainen koripalloilija, joka pelasi NBA-ammattilaisuransa aikana (1969–1989) Milwaukee Bucksissa ja Los Angeles Lakersissa.
Ura

Kesällä 1968 Alcindor kääntyi sunni-muslimiksi ja vaihtoi samalla nimensä Kareem Abdul-Jabbariksi. Abdul-Jabbar kieltäytyi osallistumasta vuoden 1968 kesäolympialaisiin Yhdysvaltain joukkueessa vastalauseena afroamerikkalaisten syrjinnälle.
218 cm:n pituinen Abdul-Jabbar pelasi sentterinä ja voitti kuusi NBA:n mestaruutta. Tulokaskaudellaan hänet valittiin vuoden tulokkaaksi. Abdul-Jabbaria verrattiin uransa aikana aiempiin sentteri-legendoihin Bill Russelliin ja Wilt Chamberlainiin.
Vuonna 1972 Abdul-Jabbar osallistui elokuvan Game of Death kuvauksiin Bruce Leen, Hapkidon suurmestari Ji Han Jaen ja Dan Inosanton kanssa.
Lopettaessaan vuonna 1989 42-vuotiaana Abdul-Jabbar oli tehnyt eniten pisteitä (38 387 pistettä), voittanut eniten MVP-palkintoja (MVP – Most Valuable Player, kuusi kappaletta), pelannut eniten All-Star -otteluissa (19 kertaa) ja eniten kausia (20 kautta) koko NBA:n siihenastisessa historiassa. Ennen Michael Jordania häntä pidettiin yleisesti kaikkien aikojen parhaana koripalloilijana, ja monet hänen saavutuksistaan ja ennätyksistään ovat vieläkin rikkomattomia.
Vuonna 1995 Abdul-Jabbar nimettiin NBA:n Hall of Fameen ja vuonna 1996 hänet valittiin 50:n kaikkien aikojen parhaan NBA-pelaajan joukkoon.
Abdul-Jabbar näytteli elokuvassa Hei, me lennetään!. Hän on näytellyt myös monessa tv-sarjassa.
Aiheesta muualla

Kuvia tai muita tiedostoja aiheesta Kareem Abdul-Jabbar Wikimedia Commonsissa
Kabhi Kabhie

| Kabhi Kabhie |
| --- | --- |

Ohjaaja:  Yash Chopra
Käsikirjoittaja:  Pamela Chopra Sagar Sarhadi
Tuottaja:  Yash Chopra
Säveltäjä:  Khayyam
Kuvaaja:  Romesh Bhalla Kay Gee
Leikkaaja:  Naresh Malhotra Pran Mehra
Pääosat:   Amitabh Bachchan  Shashi Kapoor  Rakhee Gulzar  Waheeda Rehman  Rishi Kapoor  Neetu Singh 
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films Netflix
Ensi-ilta:  27. helmikuuta 1976
Kesto:  178 min
Alkuperäiskieli:  hindi, urdu
Aiheesta muualla
IMDb 
AllMovie
Infobox OKNimi-testi OK: 
Kabhi Kabhie (suomeksi ”Joskus”) on vuonna 1976 ensi-iltansa saanut intialainen hindinkielinen romanttinen draamaelokuva, jonka ohjasi Yash Chopra. Pääosia näyttelivät Amitabh Bachchan, Shashi Kapoor, Rakhee Gulzar, Waheeda Rehman, Rishi Kapoor ja Neetu Singh. Musiikin sävelsi Khayyam ja sanoitukset kirjoitti Sahir Ludhianvi.
Juoni

Amit Malhotra lausuu yhden urdunkielisistä runoistaan ​​yliopistossa, jossa hän tapaa opiskelutoverinsa Poojan ja he rakastuvat. Mutta Poojan vanhemmat järjestävät hänet naimisiin arkkitehti Vijay Khannan kanssa. Särkynyt Amit palaa kotiin ja menee töihin isänsä yritykseen – rakennusyhtiöön – ja menee myöhemmin naimisiin Anjalin kanssa, jolla on salaa tytär Pinky esiaviollisesta suhteestaan. Amitilla ja Anjalilla on tytär, Sweety. Pinkyn adoptoi lapseton pari, tohtori ja rouva R. P. Kapoor.
Seuraavalle sukupolvelle siirtyneillä Poojalla ja Vijaylla on poika Vikram, joka tunnetaan myös nimellä ”Vicky”, joka rakastuu Pinkyyn heidän ollessaan juhlissa, ja he aikovat mennä naimisiin. Kun Pinky saa tietää adoptiostaan ​​ja todellisen äitinsä henkilöllisyydestä, hän yrittää päästä Anjalin lähelle. Vaikka Anjali lopulta tunnustaa hänen olemassaolonsa ja osoittaa salaa rakkauttaan uudelleen löytämälleen tyttärelle, hän ei paljasta totuutta miehelleen peläten avioliittonsa puolesta. Tilannetta vaikeuttavat entisestään Vickyn yritykset pysyä lähellä Pinkyä ja Sweetyn romanttinen kiinnostus Vickyä kohtaan.
Tämä käynnistää tapahtumaketjun, joka yhdistää vanhat rakastavaiset ystävinä.
Näyttelijät

| 0 | 1 | 2 |
| --- | --- | --- |
|  Amitabh Bachchan  | … |  Amit Malhotra   |
|  Shashi Kapoor  | … |  Vijay Khanna   |
|  Rakhee Gulzar  | … |  Pooja Khanna   |
|  Waheeda Rehman  | … |  Anju Malhotra   |
|  Rishi Kapoor  | … |  Vikram ”Vicky” Khanna   |
|  Neetu Singh  | … |  Pinky Kapoor   |
|  Simi Garewal  | … |  Shobha Kapoor   |
|  Naseem  | … |  Sweety Malhotra   |
|  Parikshit Sahni  | … |  tohtori R. P. Kapoor   |
|  Iftekhar  | … |  herra Malhotra   |
|  Deven Verma  | … |  Ram Bajaj   |